  Анжелика Тихонова корреспондент Удмуртиысь тазалыкез утёнъя министрлэсь ужзэ быдэсъясь Сергей Стрижнёв интыысьтыз кошкиз. Со сярысь удысэтлэн пресс-службаез ивортӥз. Сергей Стрижнёв министрлэсь ужзэ быдэсъясьын 2021-тӥ арын 20-тӥ куарусёнысен тыршиз. Уж интыысьтыз мукет интые выжеменыз сэрен кошкиз. Удысэтэн кивалтӥсьлэн ужъёссэ тазалыкез утёнъя министрлэн нырысетӥ воштӥсез Елена Сычёва быдэсъялоз Тодэ вайытом, Сергей Стрижнёв министрлэсь ужзэ быдэсъясе Георгий Щербак кошкем бере кутскиз вал.  ВАТСАН Елена Витальевна Сычёва вордскиз 1973-тӥ арын. Ижкарысь кун эм академиез «Лечебное дело» ӧръя быдтӥз, интернатураез – «Инфекционные болезни» ӧръя, аспирантураез – «Организация здравоохранения и общественное здоровье» ӧръя. Паласькись висёнъёсын нюръяськись эмчи, СПИД-эн нюръяськонъя элькун центрысь ёзэтлэн кивалтӥсез, Удмуртиысь тазалыкез утёнъя министерствоын валтӥсь ӧнерчи-эксперт, берлогес управленилэн кивалтӥсез луыса тыршиз. 2016-тӥ арын Удмуртиысь тазалыкез утёнъя министерстволэн информационно-аналитической элькун эм центреныз кивалтыны кутскиз. 2021-тӥ арын 21-тӥ коньывуонэ тазалыкез утёнъя министрлэн нырысетӥ воштӥсез луиз. 2010-тӥ арысен эм тодосъя кандидат. Тегъёс: Политика Ижкар Удмуртия Тазалыкезутёнъяминистерство кивалтӥсьёс  